Document ID: /roh_data/filtered/fineweb-2-filterrobots_roh.jsonl.gz/21385

L'um svizzer da 49 onns ascendeva sulet vers il Büelenhorn - var 100 meters davos dus ulteriurs skiunzs - cura ch'ina lavina è sa distatgada.
Ils dus umens che gievan ensemen han pudì sa deliberar senza vegnir blessads. Quels hajan chattà l'um sepulì cun l’agid da lur detecturs, ed hajan cumenzà a reanimar el, sco la polizia chantunala scriva. Il medi haja lura mo pudì constatar la mort da l'um.
L’accident vegn uss examinà da la polizia chantunala ensemen cun la procura publica.
RR novitads 10:00